سوءقصدی ایران اوردوسونون عضوو حاضیرلامیش
"سوءقصدی حاضرلایان شخص سلاحلی قوهلرین عضوو اولدوغو اوچون سوءقصدین قارشیسینی آلابیلمهدیک"
ایران اطلاعات باخانی محمود علوی، نوکلئر بیلیمچی محسن فخریزاده سوءقصدینی ایران اوردوسوندان بیر نفرین حاضیرلادیغینی سؤیلهدی.
علوی، دؤولت تلویزیونوندا قاتیلدیغی بیر وئریلیشده، ۲۷ نوامبردا تهران یاخینلیغیندا اؤلدورولهن ساوونما باخانی یاردیمچیسی و نوکلئر بیلیمچی فخریزاده سوءقصدی ایله باغلی اولاراق، حادثهدن ایکی آی اؤنجه سالدیرینین اولدوغو بؤلگهده سوءقصد اولابیلهجگینه دایر اطلاعاتی سلاحلی قوهلرله پایلاشدیقلارینی آنجاق لازم تدبیرلرین گؤرولمهدیگینی بیلدیردی.
علوی،
"شهید فخریزادهنین سوءقصدیندن بئش گون قاباق عملیاتین یئرینی بیلیردیک، آنجاق سوءقصدی حاضرلایان شخص سلاحلی قوهلرین عضوو اولدوغو اوچون سوءقصدین قارشیسینی آلابیلمهدیک" دئدی.
اطلاعات باخانلیغینین یالنیز سوءقصدین واختینی تخمین ائدهبیلمهدیگینی ایفاده ائدن علوی،
"سلاحلی قوهلر ساحهسینده استخبارات فعالیتی آپارا بیلمریک. بونا گؤره سوءقصد اطلاعاتی ایله باغلی ایکی قوروم آراسیندا ایش بیرلیگی تامین ائتمک اوچون اونلاردان بیر نماینده ایستهدیک. تأسف کی، سلاحلی قوهلر بیزه بیر نماینده گؤندرمهدن فخریزاده اؤلدورولدو" دئیه دانیشدی.
ایرانلی باخان سؤزوگئدن اوردو عضوون عاقبتی حاقیندا بیلگی وئرمهدی، آنجاق مسئوللار سوءقصد شوبههلیسی بیر شخصین حادثهدن بیر نئچه گون اؤنجه اؤلکهنی ترک ائتدیگینی آچیقلامیشدی.
ایلگیلیلی خبرلر
ایراندا بعضی اونیوئرسیتهلرده بایکوت قراری وئریلدی
اونیوئرسیته اؤیرنجیلری، باشلایان گؤستریلردن سونرا اونیوئرسیته یؤنهتیملرینین اؤیرنجیلره قارشی اویقولامالارینا اعتراض اولاراق ۳ گون بویو درسلری بایکوت ائدجکلرینی آچیقلادیلار
میت "میزگین کوبانی" لقبلی ترورچونو ضررسیزلشدیریب
ترور تشکیلاتی پ.کا.کا/ی.پ.گ-نین قوندارما عین عیسی ویلایتی اوزره مسئول شخصلریندن "میزگین کوبانی" لقبلی سیهام میسلیح ضررسیزلشدیریلیب.
ایسراییل عسگرلری بیر فیلیسطین-لینی اؤلدوروب
ایسراییل عسگرلری ایشغال آلتینداکی اوردون چایینین باتی ساحلینده یئرلشن بیت لحم شهریندهکی الدهیشه قاچقین دوشرگهسینه باسقین زامانی بیر فیلیسطین-لینی اؤلدوروب.
azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab